

**KRAV TIL SERTIFISERING I ICDP**

**TRENERNIVÅ**

Som ICDP-trener har en kompetanse til å lære opp nye veiledere og vedlikeholde sertifiserte veilederes kompetanse. Dersom treneren selv er sertifisert som veileder i minoritetsversjonen, har vedkommende kompetanse til å utdanne veiledere i både standard- og minoritetsversjonen av ICDP. Trener som selv er sertifisert i standardversjonen, har kompetanse til å lære opp nye veiledere i standardversjonen.

For å bli sertifisert som ICDP-trener, må følgende kriterier oppfylles:

1. Være sertifisert ICDP-veileder og bruke ICDP aktivt som veileder
2. Delta på tre dagers teoretisk og praktisk fordypning i ICDP

Innhold:

* Fordypning i kunnskapsgrunnlaget for ICDP
* Fordypning i implementering
* Trenerrollen

Det forutsettes at deltakeren gjennomgår relevant litteratur (jfr. litteraturliste) i løpet av opplæringen.

1. Gjennomføre selvtrening

Gjennomføre veilederopplæring av en gruppe nye veiledere.

- Kriterier/innhold/omfang av veilederopplæring: se krav til sertifisering i ICDP på veiledernivå, standard- eller minoritetsversjonen.

1. Delta på tre samlinger a en dag med veiledning under selvtreningen.
2. Besvare skriftlig oppgave:
* Lage et sammendrag (4-5 sider) av kunnskapsgrunnlaget for ICDP
* Besvare skriftlig 15 spørsmål om ICDP
* Levere logg fra selvtrening med refleksjon over praksis og egenutvikling (ca. 4 sider).

Kunnskapsgrunnlaget og besvarelse av 15 spørsmål leveres individuelt. Logg fra selvtreningen kan leveres i samarbeid med eventuell makker, men refleksjon over praksis og egenutvikling leveres individuelt.

Opplæring som ICDP-trener med varighet på 6-9 mnd.:

|  |  |  |  |  |  |  |
| --- | --- | --- | --- | --- | --- | --- |
| **3 dager**  | **1-2 mnd.** | **1 dag** | **1-2 mnd.** | **1 dag** | **1-2 mnd.** | **1 dag** |
| Opplæring | Praksis | Gruppe-samling/veiledning | Praksis | Gruppe-samling/ veiledning | Praksis | Gruppe-samling/ veiledning |

Trenere som ikke er ansatt i Bufetat, må inngå avtale med ICDP Norge om bruken av programmet.